ภูเก็ตโดนแล้ว 1 แหม่มสาวที่หาดป่าตอง ทีมไลฟ์การ์ดเข้าช่วยได้ทัน
ภาพจาก Phuket Life Guard Service,โดนแล้ว 1 ราย แหม่มสาวต่างชาติ เหยื่อพิษแมงกะพรุนเรือรบโปรตุเกส ไลฟ์การ์ดหาดป่าตองช่วยเหลือทัน อาการไม่รุนแรง รวมทั้งได้ตักแมงกะพรุนตัวดังกล่าวออกจากบริเวณเขตว่ายน้ำชั่วคราว เพื่อความปลอดภัยของนักท่องเที่ยว,จากกรณีที่มีการพบแมงกะพรุนเรือรบโปรตุเกส หรือแมงกะพรุนไฟเรือรบโปรตุเกส เป็นจำนวนมากในหลายชายหาดของ จ.ภูเก็ต ล่าสุดเมื่อวันที่ 27 ก.ย. เพจเฟซบุ๊ก Phuket Life Guard Service ได้มีการโพสต์ภาพนักท่องเที่ยวสาวชาวต่างชาติรายหนึ่ง ระบุถูกพิษเเมงกะพรุนเรือรบโปรตุเกส ซึ่งน่าจะเป็นนักท่องเที่ยวรายเเรก โดยไลฟ์การ์ดประจำชายหาดป่าตอง อ.กะทู้ จ.ภูเก็ต ได้ถ่ายภาพไว้ภายหลังให้การช่วยเหลือปฐมพยาบาลเบื้องต้น พร้อมข้อความระบุเป็นภาษาอังกฤษ Today we have tourist got sting by blue bottle Potuguese Man O war in Patong Beach. She feel a little pain on her arm apart from this every thing is fine. Lifeguard rush to where she spot the Potuguese Man O war collect them away from the swim area for the time being,ล่าสุดวันนี้ (27 ก.ย.) มีนักท่องเที่ยวถูกพิษของเจ้าแมงกะพรุนหมวกโปรตุเกสที่หาดป่าตอง เธอรู้สึกแขนล้า นอกจากอาการนี้ทุกอย่างก็ปลอดภัย สบายดี เจ้าหน้าที่ไลฟ์การ์ดได้ไปหาเจ้าแมงกะพรุนบริเวณที่นักท่องเที่ยวเห็น และได้ตักออกจากบริเวณเขตว่ายน้ำชั่วคราว เพื่อความปลอดภัยของนักท่องเที่ยว เหตุเกิดเมื่อช่วงเย็นวันที่ 26 ก.ย.ที่ผ่านมา ,ทั้งนี้หาดป่าตอง อ.กะทู้ จ.ภูเก็ต มีรายงานการพบแมงกะพรุนเรือรบโปรตุเกสไม่มากนัก แต่พื้นที่ชายหาดป่าตองนั้นมีนักท่องเที่ยวเป็นจำนวนมาก ทำให้ยากต่อการดูแลอย่างทั่วถึงจากไลฟ์การ์ด โดยบริเวณที่พบเป็นจำนวนมากอยู่ในพื้นที่ 5 ชายหาดของอำเภอถลาง ประกอบด้วย หาดลายัน หาดในทอน หาดในยาง หาดไม้ขาว และหาดทรายแก้ว ซึ่งตลอด 2 วันที่ผ่านมา เจ้าหน้าที่ 3 ฝ่าย ประกอบด้วย อุทยานแห่งชาติสิรินาถ ศูนย์ปฏิบัติการอุทยานแห่งชาติทางทะเลที่ 2 (ภูเก็ต) และศูนย์ประสานงานที่ 3 กู้ภัยภาคใต้ (ไลฟการ์ด) ร่วมกันออกสำรวจ และสามารถเก็บแมงกะพรุนชนิดดังกล่าวได้เป็นจำนวน 344 ตัว อย่างไรก็ตามใน ช่วงบ่ายวันที่ 27 ก.ย. เจ้าหน้าที่ทั้ง 3 หน่วยจะมีการลงพื้นที่เก็บแมงกะพรุนเรือรบโปรตุเกสบริเวณ 5 ชายหาดในพื้นที่อำเภอถลางต่อเนื่อง ก่อนจะทำรายงานสรุปตามจำนวนที่เก็บได้ เพื่อดูว่ามีจำนวนเพิ่มขึ้นหรือลดลง.
โดนแล้ว 1 ราย แหม่มสาวต่างชาติ เหยื่อพิษแมงกะพรุนเรือรบโปรตุเกส ไลฟ์การ์ดหาดป่าตองช่วยเหลือทัน อาการไม่รุนแรง รวมทั้งได้ตักแมงกะพรุนตัวดังกล่าวออกจากบริเวณเขตว่ายน้ำชั่วคราว เพื่อความปลอดภัยของนักท่องเที่ยว
แมงกะพรุนหมวกโปรตุเกส,แมงกะพรุนโปรตุเกส,หาดป่าตอง,อ.กะทู้,ภูเก็ต,แมงกะพรุนโปรตุเกสที่ภูเก็ต,Phuket Life Guard Service,แมงกะพรุนเรือรบโปรตุเกส,แมงกะพรุนไฟเรือรบโปรตุเกส